Basel, Lugging | Lugget lagkamerat – fikk bot
Lugget lagkamerat – fikk bot
De som trodde lugging var for småjenter tok visst feil.
Keeper og kaptein i den sveitsiske klubben Basel, Franco Costanzo, var særs lite fornøyd med innsatsen til lagkameraten Beg Ferati etter 1-1-kampen mot FC Zürich i helgen.
Da sluttsignalet gikk skjelte han ut Ferati, som svart med å dytte den argentinske keeperen unna. Det gjorde Costanzo enda mer rasende og med sin svære keeperhanske tok han et godt tak i håret til Ferati og dro til.
Bildene til venstre viser tydelig Costanzos grepa tak.
Flere lagkamerater og til og med en motstander kom til for å skille kamphanene.
Nå blir det bot på Costanzo.
- Han mistet besinnelsen på en uakseptabel måte og gikk over legitime følelsesmessige grenser, opplyser Basel i en pressemelding.
Hvor stor boten blir, er ukjent. Costanzo får beholde kapteinsbindet tross hendelsen.
- Jeg er lei meg og jeg ber om unnskyldning, sier Costanzo.
- Alle kjenner meg og det er første gang i karrieren jeg har gjort en slik idiotisk ting, sier den tidligere River Plate-keeperen, ifølge Reuters.